степен за случаите, когато се прилагат допълнителни антидъмпингови мита, тъй като цените при разтоварване са по-високи и това прави износа за ЕС по-скъп. При такива ценови обстоятелства износителите няма да продължат да продават значителни количества на непривлекателен пазар. Поради това въз основа на констатациите, обобщени в съображение 234, Комисията отхвърля горния аргумент. Ако срокът на действие на антидъмпинговите мита изтече, китайските производители ще имат възможност да увеличат продажбите си и пазарния си дял в Съюза.
 (230)
 Привлекателността на пазара на Съюза допълнително се потвърждава от ценовите елементи, анализирани в съображения 232—233.
 4.3. Вероятни цени и дъмпингови маржове при отмяна на мерките
 (231)
 Anhui Jinhe заяви, че експортните цени на Ace-K от КНР за трети държави са по-високи от експортните цени за Съюза. Освен това той изтъкна, че няма ограничения върху продажбата на Ace-K за трети държави.
 (232)
 Комисията установи, че китайските експортни цени за трети държави са приблизително на същото равнище като цените за Съюза. Това показва, че дъмпингът е структурна стратегия за навлизане на пазарите на трети държави и следователно ще продължи.
 (233)
 Ако се допусне срокът на действие на съществуващите мита да изтече, китайските производители може да са в състояние да продават на по-висока цена на Съюза, отколкото на други трети държави, но значителното свръхпредлагане в Китай вероятно ще понижи цените до равнища под съществуващите на пазара на Съюза. Поради това дъмпинговите маржове вероятно ще се увеличат още повече.
 4.4. Заключение
 (234)
 Комисията установи, че в КНР разполага със значителен свободен капацитет, който вероятно ще нарасне още повече в краткосрочен план. Привлекателността на пазара на Съюза ясно се демонстрира от големия пазарен дял на китайските производители въпреки въведените значителни антидъмпингови мита. Освен това цените на пазара на Съюза са привлекателни и въпреки че китайските производители биха могли да повишат цените си спрямо настоящите равнища, ако срокът на действие на мерките изтече, при липсата на мерки излишният свободен капацитет в Китай в съчетание с очакваните умерени темпове на растеж на световния пазар вероятно би довел до допълнително намаляване на цените.
 (235)
 Освен това установеното равнище на дъмпинга е значително.
 (236)
 Поради това анализът на Комисията разкри наличието на дъмпинг през разследвания период в рамките на прегледа и вероятността вносът да продължи в значителен обем на дъмпингови цени, ако срокът на действие на мерките изтече.
 5. ВРЕДА
 5.1. Определение за промишленост на Съюза и за производство на Съюза
 (237)
 Един производител от Съюза е произвеждал сходния продукт по време на разглеждания период. Този производител представлява „промишлеността на Съюза“ по смисъла на член 4, параграф 1 от основния регламент.
 5.2. Потребление на Съюза
 (238)
 Комисията установи потреблението на Съюза въз основа на продажбите на свободния пазар, извършени от промишлеността на Съюза на пазара на Съюза, и вноса от КНР и други трети държави, както е посочен в статистическите данни за вноса въз основа на базата данни по член 14, параграф 6.
 (239)
 Потреблението на Съюза се е променяло, както следва:
 Таблица 2
 Потребление в Съюза (в тонове)
 2017 г.
 2018 г.
 2019 г.
 Разследван период в рамките на прегледа
 Общо потребление